John T. Houghton

John Theodore Houghton (født 30. desember 1931 i Dyserth i Denbighshire i Wales, død 15. april 2020 i Wales) var en britisk atmosfærefysiker. Han var en innflytelsesrik klimaforsker som advarte mot global oppvarming.


== Liv og virke ==


=== Bakgrunn ===
John T. Houghton var den annen av tre sønner til Sidney og Vivien (født Yarwood) Houghton. Hans eldre bror, David (død 2015), ble meteorolog. Hans lillebror, Paul Houghton, underviste i ingeniørfag og ble kasserer og formann for The John Ray Initiative som fokuserte på miljø, vitenskap og kristendom.
Familien flyttet fra Dyseth til Rhyl da John var to år gammel, og han gikk på Rhyl Grammar School der hans interesse for naturvitenskap ble vekket. Han fortsatte ved Jesus College i Oxford med en BA i 1951, MA (Oxon) og DPhil i 1955.


=== Karriere, betydning ===
Han var en eldste i Aberdovey Presbyterian Church.
I  1962 giftet han seg med Margaret Broughton, datter av en møller i Colwyn i Lancashire. De fikk to barn og syv barnebarn. Etter hustruens død av kreft i 1986 etablerte han Margaret Houghton Memorial Fund, en forskningsenhet om sykepleie, navngitt til hennes minne. To år etter den første hustruens død, giftet han seg med Sheila Thompson.Houghton ble adlet i 1991.Han var medformann for Intergovernmental Panel on Climate Change (IPCC). Han var hovedredaktør for de første tre av IPCCs rapporter. Han var professor i atmosfærisk fysikk ved University of Oxford (1973–1983).. Han var dessuten generaldirektør ved Met Office, Storbritannias meteorologiske tjeneste (1983–1991), og grunnlegger av Hadley Centre.
Ellers kan nevnes at han var 

medlem av det britiske regjeringspanel om bærekraftig utvikling (1994–2000)
Formann for Royal Commission on Environmental Pollution (1992–98)
Formann eller med-formann for Scientific Assessment Working Group for Intergovernmental Panel on Climate Change (1988–2002)
Direktør for Appleton, Science and Engineering Research Council (og visedirektør Rutherford Appleton Laboratory)(1979–83)Houghton døde av covid-19 den 15. april 2020, i en alder av 88 år.


== Utvalgte publikasjoner ==
Does God Play Dice? 1988, Intervarsity Press
Global Warming, the Complete Briefing, 1994, Lion Publishing (2nd edition 1997, Cambridge University Press; 3rd edition 2004, Cambridge University Press; 4th edition 2010, Cambridge University Press; 5th edition 2015, Cambridge University Press)
The search for God; can science help? 1995, Lion Publishing
Physics of Atmospheres, 1977. 2nd edition 1986, 3rd edition 2002, Cambridge University Press.
Climate Change, the IPCC Scientific Assessment, eds J.T. Houghton, G.J. Jenkins and J.J. Ephraums, 1990, Cambridge University Press
Climate Change 1992, the Supplementary Report to the IPCC Scientific Assessment, eds. J.T. Houghton, B.A. Callander and S.K. Varney, 1992, Cambridge University Press
Climate Change 1994, Radiative Forcing of Climate Change and an Evaluation of the IPCC IS92 Emission Scenarios, eds. J.T. Houghton, L.G. Meira Filho, J. Bruce, Hoesung Lee, B.A. Callander, E. Haites, N. Harris and K. Maskell, 1994, Cambridge University Press
Climate Change 1995, the Science of Climate Change, eds. J.T. Houghton, L.G. Meira Filho, B.A.Callander, N. Harris, A. Kattenberg and K. Maskell, 1995, Cambridge University Press
Climate Change 2001, The Scientific Basis, eds J.T. Houghton, Y. Ding, D.J. Griggs, M. Noguer, P.J. van der Linden, X. Dai, K. Maskell, C.A. Johnson, 2001 Cambridge University Press


== Selvbiografi ==
In the Eye of the Storm: The Autobiography of Sir John Houghton, Oxford, 2013.


== Referanser ==